Cum nostri recommendacione deuota paratum in omnibus animum complacendj. Reuerendissime p[ater], fecimus hic includi vnam cedulam, quam nuper de curia Romana recepimus, et timemus, quod circumueniamur per illum dominum Hemmingum Gadh, ita quod suo tempore stabimus in turbacione propter eum. Numquam enim constabat nobis de huiusmodi causis seu negociis, neque scimus, qua racione nominat nos in huiusmodi litteris, cum numquam fuimus desuper requisiti. Hec, reuerendissime p[ater], scribimus vobis ad partem cupientes cerciorarj, quid p[aterniti] v[estre] de huiusmodi litteris poterit constare. Hiis breuissimis felicissime viuat & valeat p. v. r:ma. Ex castro nostro Kwsto in crastino s. Francisci confessoris, nostro sub signeto. Magnus, eadem gracia episcopus Aboensis. Adress: Reuerendissimo in Christo patri et domino domino Jacobo, diuina miseracione archiepiscopo Vpsalensi, domino et fautorj nostro precipuo. Copia cedule, secundum quam dominus H[emingus] Gadh prepositus voluit extendi quoddam instrumentum constitucionis procuratorium. Jn nomine Domini etc. Reuerendissimus reuerendique patres Iacobus archiepiscopus Vpsalensis, Henricus Lincopensis, Olauus Arosiensis, Conradus Strengenensis, Nicolaus Vexionensis, Brynolphus Scarensis, Magnus Aboensis, Dei gracia episcopi, Steno Sture, vice rex regni Swecie, Nicolaus Sture, Ako Iönson, Nicolaus Erici, Aruidus Trolle, milites & militares ceterique omnes & singuli regni Swecie principes ac consiliarij animo deliberato matura cum deliberac[i]one in nostrum ac tocius regni Swecie in & ad omnes causas motas & in posterum mouendas suscipimus & creamus reuerendissimum in Christo patrem & dominum, dominum Ieronymum de Caliggranis, archiepiscopum Montisregalem, in nostrum ac dicti regni verum & indubitatum defensorem ac cum venerabili viro magistro Hemingo Gadh, preposito Lincopensi, procuratorem signantem in causam & causas motas & mouendas dictis consiliariis per illustrem dominam Dorotheam, olim Dacie reginam, et quendam Ottonem Brachil, assertum clericum Lubicensem, ratificando omnia acta & gesta per dictum H[emingum] Gad etc. ac de nouo etc. prefatum reuerendissimum p[atrem] ac dictum magistrum H[emingum] etc. cum clausula substituendi etc. clausula ratificacionis etc. eciam obligandi se ad quamcunque summam pecuniariam jdem magister Hemmingus nomine dictorum consiliariorum in dictis causis uel aliis emergentibus pro dicto regno et non alias erogandam etc. In forma meliori extendendo etc. (Härunder är på kopian af brefskrifvaren anmärkt:) Jn illa mala clausula eciam obligandi etc. est mala latinitas, quam nolui corrigere, quia ita habebatur in originali per propriam manum domini H. conscripta, que est in manibus Almanorum, vnde hanc extraxi.